Ρομποτική χειρουργική και αστική ιατρική ευθύνη
Creators: name: Γεωργίου, Αθηνά Ιωάννη
Publisher: name: Aristotle University of Thessaloniki
Year: 2021
Subjects: Ρομποτική χειρουργική
Αστική ευθύνη
Ιατρική ευθύνη
Robotic surgery
Civil liability
Medical liability

description: Στην παρούσα διπλωματική εργασία εξετάζεται η αστική ευθύνη στην περίπτωση της διενέργειας χειρουργικών επεμβάσεων με τη χρήση ρομποτικών συστημάτων. Τα ζητήματα ιατρικής ευθύνης που γεννώνται στην μελετώμενη περίπτωση αφορούν τόσο στην ευθύνη λόγω ιατρικού σφάλματος όσο και στην ευθύνη λόγω παραβίασης των υποχρεώσεων ενημέρωσης και συναίνεσης. Ειδικότερα στο πρώτο κεφάλαιο γίνεται μία εισαγωγή στην ρομποτική χειρουργική, παρουσιάζονται οι κατηγορίες, τα πλεονεκτήματα, τα μειονεκτήματα και οι κίνδυνοι της νέας αυτής χειρουργικής μεθόδου όπως καταγράφονται στις σύγχρονες επιστημονικές μελέτες και την ιατρική βιβλιογραφία. Στο ίδιο κεφάλαιο πραγματοποιείται μία ιστορική αναδρομή στους σταθμούς εξέλιξης της ρομποτικής χειρουργικής και των συστημάτων της, ενώ για την εναργέστερη κατανόηση της λειτουργίας της ρομποτικής μεθόδου, μελετώνται τρία συγκεκριμένα ρομποτικά χειρουργικά συστήματα. Στο δεύτερο κεφάλαιο οριοθετείται η έννοια της αστικής ιατρικής ευθύνης και μέσα από την παρουσίαση του νομοθετικού πλαισίου και τη μελέτη της νομολογιακής αντιμετώπισης της αστικής ιατρικής ευθύνης, μελετώνται ειδικότερα τα επιμέρους ζητήματα της αστικής ευθύνης λόγω ιατρικού σφάλματος και παραβίασης των υποχρεώσεων ενημέρωσης και συναίνεσης που είναι κρίσιμα για την παρούσα εργασία. Τέλος, στο τρίτο και τελευταίο κεφάλαιο εξετάζονται ειδικότερα τα ζητήματα ιατρικής ευθύνης που ανακύπτουν στην ρομποτική χειρουργική, οι υποχρεώσεις επιμέλειας του χειρουργού και των νοσηλευτικών ιδρυμάτων, τα είδη ιατρικών σφαλμάτων που μπορούν να εμφανιστούν στη ρομποτική χειρουργική και οι νομικές βάσεις της αξίωσης. Στη συνέχεια παρουσιάζεται το ζήτημα της αστικής ιατρικής ευθύνης στην περίπτωση των συστημάτων με αυτοματοποιημένη λειτουργία, όπου αναγνωρίζεται η χρησιμότητα των απόψεων που έχουν διατυπωθεί για την ευθύνη στην περίπτωση των εφαρμογών τεχνητής νοημοσύνης, κάποιες από τις οποίες μελετώνται ειδικότερα. Τέλος, εξετάζονται τα ζητήματα που τίθενται στη μελετώμενη περίπτωση σχετικά με την έκταση και το περιεχόμενο της αναγκαίας ενημέρωσης και συναίνεσης του ασθενή.
description: This dissertation examines civil liability in the case of performing surgeries using robotic systems. The issues of medical liability that arise in this case relate to both liability for medical error and liability for breach of informed consent obligations. In particular, the first chapter introduces robotic surgery systems, presents the categories, advantages, disadvantages and risks of this new surgical method as recorded in modern scientific studies and medical literature. In the same chapter there is a historical review of the evolutionary stages of robotic surgery and its systems, while for a more active understanding of the operation of the robotic method, three specific robotic surgical systems are studied. The second chapter defines the concept of medical civil liability. Through the presentation of the legislative framework and the study of the jurisprudence οf civil medical liability, the issues of civil liability due to medical error and breach of informed consent obligations that are critical for the present work are studied. Finally, the third and final chapter examines in particular the issues of medical civil liability that arise in robotic surgery, the obligations of the surgeon and the hospital, the types of medical errors that may occur in robotic surgery and the legal bases of the claim. Furthermore, it examines the medical liability issues in the case of systems with automated operation and it presents the views expressed on liability in the case of artificial intelligence applications, some of which are studied in particular as solution to the automates robotic surgery systems. Lastly, the final chapter studies the issues regarding the content and extent of the necessary information and patient consent in robotic surgery.